Υδάτινη ιστοριογραφία - Chekimoglou, E. A., author. (Euangelos A.), (Εταιρία Υδρεύσεως και Αποχετεύσεως Πρωτευούσης, 2014)
Back cover: Ο έλεγχος των σημαντικών πόρων μιας κοινωνίας καθορίζει την εξέλιξή της. Από τις πρώτες γραπτές πηγές (6ο αιώνας π.Χ.) μέχρι τις μέρες μας το νερό υπήρξε ο πλέον κρίσιμος πόρος για τις κοινωνίες της Αττικής. Θα μπορούσε να συνταχθεί μια ιστορική αφήγηση βασισμένη στη σχέση της τοπικής κοινωνίας με το νερό; Υπάρχει τρόπος να μιλήσουμε για την Αθήνα και τα γεωγραφικά όριά της με αφηγηματικό άξονα την ύδρευση και την αποχέτευση; Έτσι περιγράφονται οι στόχοι αυτού του βιβλίου. Μας μεταφέρει από τις αψιμαχίες Αθηναίων και Πελασγών πάνω από τις πηγές του Ιλισού στις έντονες διαφωνίες στην Εθνοσυνέλευση του 1924 για την ύδρευση της Αθήνας, και από εκεί στις ανάλογες πολιτικές διεργασίες της δεκαετίας του 1950. Χρησιμοποιεί για το σκοπό αυτό πηγές, μελέτες, αρχεία και μαρτυρίες της κάθε εποχής.